དྲངས་པ་དང་དབྱེར་མེད་དུ་མོས་པས་གཏོར་མ་ཕུལ་ཏེ་འཕྲིན་བཅོལ་བྱའོ། །
མཚམས་ཀྱི་རིང་སྒུལ་སྐྱོད་མི་དགོས་པའི་གནས་སུ་འོག་ཏུ་འབྲུ་དཀར་
གྱིས་སྣ་ཚོགས་རྡོ་རྗེ་བྲིས་པའི་སྟེང་དུ་རྒྱབ་མཐོ་ལ་མདུན་དམའ་བའི་འབོལ་
བའི་
རེ་མལ་སྟན་བཤམས། བསྙེན་མཚམས་ལ་འཇུག་པའི་ཞག་ཁ་ཤས་ནས་
བསྙེན་མཚམས་ལམ་དུ་འགྲོ་བའི་ཕྱིར་དཀོན་མཆོག་གི་མཆོད་པ། དགེ་
འདུན་གྱི་བསྙེན་བཀུར། ངན་སློང་ལ་སྦྱིན་གཏོང་། སཙྪ་འདེབས་པ།
གསུང་རབ་ཀློག་པ། བླ་མ་དང་ལྷག་པའི་ལྷ་ལ་ཡང་ཡན་ལག་བདུན་པ་དང་
མཎྜལ་ཕུལ་ཏེ་གདུང་ཤུགས་དྲག་པོས་ཡང་ཡང་གསོལ་བ་འདེབས་ཤིང་།
སྡོམ་གསུམ་སོ་སོའི་ཕྱིར་བཅོས་དང༌། རྡོར་སེམས་བསྒོམ་བཟླས་སོགས་སྡིག་
ལྟུང་བཤགས་པའི་སྒོ་གང་ཟབ་ནས་དམ་ཚིག་ཉམས་ཆག་སོར་ཆུད་པ་དང་།
རྒྱུད་གཙང་སང་བ་བྱའོ། །
དེ་ནས་དུས་ཚེས་གཟའ་སྐར་འཕྲོད་སྦྱོར་ཤིན་ཏུ་བཟང་ཞིང་ཉི་ཟླ་
གཟའ་འཛིན་ལྟ་བུའམ་ཆོ་འཕྲུལ་དུས་ཆེན་ལྟ་བུའི་ཡར་ངོ་དང་བསྟུན་ནས།
བདག་གིས་བསྙེན་པ་འདི་མཐར་མ་ཐོན་བར་དུ་བྱ་བ་དང་བྲེལ་བ་ཇི་བྱུང་
ཡང་དེའི་དབང་དུ་མི་གཏོང་བར་འདི་ཉིད་མཐར་ཕྱིན་པ་ཞིག་ཅིས་ཀྱང་བྱའོ་
སྙམ་དུ་ཞེ་དམ་དྲག་པོ་བྱས་ནས་བསྙེན་པའི་ཐོག་མར་ཉི་ཤར་ནས་ཐུན་
དངོས་གཞི་ལ་འཇུག་རན་པ་ན། རུང་བའི་གོས་གསར་བ་བགོས་ཏེ་རང་རྡོ་
326

ཀུན་རིག་བསྙེན་ཡིག་དངོས་གྲུབ་སྙེ་མ།
རྗེ་གནོད་སྦྱིན་དུ་བསྐྱེད་ནས། དེའི་ཕྱག་ཆེན་བཅིངས་ཏེ། ཁྲུས་ཆུ་དང༌།
བསང་ཆུ་ལ། ཨོྃ་བཛྲ་ཡཀྵ་ཧཱུཾ་ཞེས་བརྒྱ་རྩ་བརྒྱད་བཟླས་ལ། ཡན་ལག་
ལྔའམ། གདོང་དང་ཁ་ལག་བཀྲུས་ཏེ། ཆུ་དེས་སྙན་དང་ཁང་བ་སོགས་ལ་
སྔགས་དེ་བཟླ་བཞིན་བསང་གཏོར་བྱའོ། །
དེ་ནས་གདན་ལ་འཁོད་ནས་བག་མེད་པའི་འདུག་ལུགས་མ་ཡིན་པར་
ལུས་རྣམ་སྣང་གི་ཆོས་བརྒྱད་ལྡན་དུ་འདུག་སྟེ། ཀུན་སློང་ལེགས་པར་
བཅོས་ཏེ་སྐྱབས་འགྲོ་སེམས་བསྐྱེད་རྒྱུད་འཁུལ་བ་བྱ། འདུན་པ་དྲག་པོས་བླ་
མ་བརྒྱུད་པའི་གསོལ་འདེབས་གཏོང༌། དེ་ནས་བཛྲ་རཏྣ་ཞེས་བརྗོད་དེ་ཆས་
སུ་ཞུགས་པར་བསམ། རང་ཉིད་རྡོ་རྗེ་སེམས་དཔར་གསལ་བཏབ་ལ། རང་
ཉིད་རྡོ་རྗེ་སེམས་དཔའ་དཀར་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་
དྲིལ་བུ་འཛིན་པར་གྱུར། ཞེས་བརྗོད་དེ་རྡོར་སེམས་ཀྱི་ཕྱག་ཆེན་བཅིངས་
ནས། ས་མ་ཡ་ནྟཾ་ཞེས་བརྗོད་དེ་སྐྱོན་ཀུན་ཟད་ཡོན་ཏན་ཀུན་རྫོགས་ཀྱི་
འབྲས་དུས་ཀྱི་རྡོ་རྗེ་སེམས་དཔའ་དེ་ངའོ་སྙམ་དུ་ང་རྒྱལ་བཟུང་། མདུན་དུ་
རང་འདྲ་རྡོ་རྗེ་སེམས་དཔའ་ཡེ་ཤེས་པ་གསལ་བཏབ་ལ། ཊཀྐི་ཧཱུཾ་ཛ། ཊཀྐི་ཛ་
ཧོ། ཞེས་རང་ལ་དགུག་གཞུག་བྱའོ། །
དེ་ནས་རྡོར་དྲིལ་བྱིན་རླབས་ནས་བཟུང་སྟེ་ཆོ་གའི་ཚིག་དལ་བུས་
འདོན་ཞིང་སྐབས་གང་ཡིན་གྱི་ཕྱག་རྒྱ་གང་ཡིན་འཆང་བཞིན་ཁ་གཡེང་
མིག་གཡེང་དུ་མ་སོང་བར་ཚིག་རིས་ཇི་ལྟའི་དམིགས་རྣམ་མོས་པ་ཡིད་བྱེད་
,
327

ཨ་རིག་དགེ་བཤེས་ཆེན་མོའི་གསུང་འབུམ།
ཚུན་ཆད་ཀྱིས་གསལ་གདབ་སྟེ་བདག་བསྐྱེད་མཆོད་བསྟོད་ཀྱི་བར་ཡོངས་སུ་
རྫོགས་པར་དཀྱུས་བཞིན་གཏོང་། མི་འདྲ་བའི་ཁྱད་པར་ནི་བསྙེན་པའི་
སྐབས་སུ་འཇིག་རྟེན་ཁོར་ཡུག་པའི་ལྷ་རྣམས་བསྐྱེད་དགོས་པས། དེའི་ཚུལ་
ནི། ཁྲོ་བོ་བཅུ་དྲུག་གི་སྐྱེད་ཆོག་གི་རང་མིང་གི་མཚན་མ་ལྕགས་ཀྱུ་ལ་
སོགས་པ་འཛིན་པ། ཞེས་པའི་མཚམས་ནས་ཁོར་ཡུག་གི་སྐྱེད་ཆོག་རྒྱས་པ་
བྱས་ན་ཤིན་ཏུ་ལེགས་ཀྱང་མི་ཤེས་ཤིང་མི་སྤྲོ་ན། ཕྱིའི་ཁོར་ཡུག་དཀར་པོའི་
པདྨ་དང་ཟླ་བའི་གདན་རྣམས་ཀྱི་སྟེང་དུ་སྐད་ཅིག་གིས་རྒྱལ་པོ་ཆེན་པོ་བཞི་
འཁོར་དང་ཞེས་པ་ནས། རང་རང་གི་སྐུ་མདོག་རྒྱན་ཆ་ལུགས་སྣ་ཚོགས་
དང་བཅས་པར་གྱུར། རང་ཉིད་ཧཱུཾ་ལས་ཧཱུཾ་མཛད་དུ་གྱུར། ཨོྃ་བཛྲ་གྷ་ཊ་བཞི་
དང་། ལྷ་ཐམས་ཅད་ཀྱི་སྤྱི་བོར་ཨོཾ་དཀར་པོ་ནས། སྤྱན་འདྲེན་ཕྱག་རྒྱ་
བཞིས་རྒྱས་འདེབས་ཁོར་ཡུག་གི་བར་ལ་བྱ་ཞིང་། ཁོར་ཡུག་གི་བར་ལ་ཟབ་
གསལ་གཉིས་མེད་ཀྱི་ལམ་གྱི་རྟོགས་པ་སྐྱེ་བའི་འཕྲིན་བཅོལ་བྱའོ། །
མཆོད་པ་རྒྱས་པ་བྱེད་ན། ཆུ་གཉིས་ཉེར་སྤྱོད་རོལ་མོ་སྒེག་སོགས་
བརྒྱད་ཀྱི་མཆོད་པ། མཆོད་པ་ཉེར་ལྔ་བ། རྒྱལ་སྲིད་སྣ་བདུན། འདོད་ཡོན་
ལྔ། མདུན་བསྐྱེད་ཀྱི་སྐབས་ལྟར་འབུལ། བསྡུ་ན་སྒེག་སོགས་ཡན་ཆད་ཀྱིས་
ཆོག བསྟོད་པའི་སྐབས་སུ་རྒྱས་པ་བྱེད་ན་བསྟོད་རིང་དང་བསྡུ་ན་མཉམ་མེད་
མས་བསྟོད། དེ་ནས་ཟབ་གསལ་གཉིས་མེད་ཀྱི་རྣལ་འབྱོར་ལ་སློབ་ཚུལ་ནི།
བློས་ལྕོགས་ན། རྟེན་དང་བརྟེན་པའི་ཆ་ཤས་ཕྲ་རགས་རེ་རེ་ནས་རྣམ་པ་
328

ཀུན་རིག་བསྙེན་ཡིག་དངོས་གྲུབ་སྙེ་མ།
གསལ་བར་འཆར་དུ་བཅུག་སྟེ་བསྒོམ། མི་ལྕོགས་ན། རང་གི་གོ་ས་དེ་ན་
རྟེན་དང་བརྟེན་པའི་དཀྱིལ་འཁོར་ཡོངས་རྫོགས་ཡོད་པར་མོས་ནས། རྟེན་
དང་བརྟེན་པའི་རྣམ་པ་རགས་པ་ཙམ་ཡིད་ངོར་གསལ་བཏབ་སྟེ་རྣམ་པ་ཤར་
ཟིན་པ་དང་། དེ་ཐམས་ཅད་རང་བཞིན་གྱིས་སྟོང་བའི་གཟུགས་བརྙན་ལྟ་
བུར་མོས་ནས། སྐྱོན་ཐམས་ཅད་དང་བྲལ་ཞིང་ཡོན་ཏན་གྱི་རིགས་ཐམས་
ཅད་ཡར་ལྡན་དུ་རྫོགས་པའི་འབྲས་དུས་ཀྱི་རྟེན་དང་བརྟེན་པའི་དཀྱིལ་
འཁོར་ཡོངས་རྫོགས་ཀྱི་བདག་ཉིད་དེ་ངའོ་སྙམ་པ་དང་། རང་རྒྱུད་ཀྱི་ཟབ་
གསལ་གཉིས་མེད་ཀྱི་ཡེ་ཤེས་མཐར་ཐུག་པ་གཅིག་ཉིད་རྟེན་དང་བརྟེན་པའི་
དཀྱིལ་འཁོར་ཡོངས་རྫོགས་ཀྱི་རྣམ་པར་ཤར་བ་ཡིན་སྙམ་དུ་མོས་པ་དྲག་པོ་
ཡང་ཡང་བྱའོ། །དེ་ནི་བསྙེན་པའི་གཙོ་བོ་ཡིན་ནོ། །
དེས་སྐྱོ་ན་བཟླས་པ་དངོས་གཞི་ནི། གཙོ་བོ་དང་མེ་ཏོག་ཕོག་པའི་ལྷ་
གང་བཟླ་འདམ་ང་ཡིན། མེ་ཏོག་ཕོག་པའི་ལྷག་ལྷ་ནི། སྔར་དབང་གི་མེ་
ཏོག་དོར་དུས་སུ་བླ་མས་ལྷག་པའི་ལྷ་བྱེ་བྲག་པ་ཞིག་ངོ་སྤྲད་པ་དེ་ཡིན། དེ་
ལྟར་ངོ་སྤྲད་པའི་ཕྱག་ལེན་ད་ལྟ་ནུབ་འདུག གཙོ་བོའི་བཟླས་པ་བྱེད་ན་རང་
རྣམ་སྣང་དུ་གསལ་བའི་ཐུགས་ཀར་ཟླ་བའི་སྟེང་དུ་ཨོཾ་ཡིག་གི་མཐར་རྩ་རིག་
གམ། ཨོཾ་སརྦ་བིད་སོགས་སྔགས་གང་བཟླ་རྒྱུའི་སྔགས་མུ་ཏིག་གི་ཕྲེང་བ་ལྟ་
བུས་བསྐོར་བའི་ས་བོན་སྔགས་ཕྲེང་དང་བཅས་པ་ལས་འོད་ཟེར་དཀར་པོའི་
ཚོགས་དཔག་ཏུ་མེད་པ་ཕྱོགས་བཅུར་འཕྲོས་པའི་སྣེ་ལས་རྣམ་སྣང་གཙོ་རྐྱང་
329

ཨ་རིག་དགེ་བཤེས་ཆེན་མོའི་གསུང་འབུམ།
དང་། དཀྱིལ་འཁོར་ཡོངས་རྫོགས་ཀྱི་ལྷ་ཚོགས་དཔག་ཏུ་མེད་པ་འཕྲོས།
མཛད་པ་བཅུ་གཉིས་སོགས་ཀྱི་སྒོ་ནས་སེམས་ཅན་ཐམས་ཅད་རྣམ་སྣང་གི་
གོ་འཕང་ལ་བཀོད་པ་དེ་ཐམས་ཅད་ཀྱི་ཞལ་དང་། གཙོ་བོའི་ཞལ་བཞི་ག་
ནས་བཟླ་བར་མོས་ཤིང་། རང་དང་བླ་མ་དང་ལྷག་པའི་ལྷ་རྣམ་སྣང་གསུམ་
ངོ་བོ་དབྱེར་མེད་དུ་མོས་ནས་འཁྱེར་སོ་གསུམ་ལྡན་གྱིས་ལག་པ་གཡོན་རྡོ་རྗེ་
ཁུ་ཚུར་དང་། གཡས་པས་བོ་དྷི་ཙིའི་བགྲང་ཕྲེང་བཟུང་སྟེ་རང་གི་ཡེ་ཤེས་ཀྱི་
ངོ་བོར་བལྟས་ནས་སྔགས་དོན་ལ་མཉམ་པར་འཇོག་བཞིན་གདུང་ཤུགས་དྲག་
པོས་བཟླ་བར་བྱའོ། །ཡང་སྙིང་གའི་སྔགས་འཁོར་ལས་ལྷའི་སྐུ་མདོག་དང་
མཚུངས་པའི་འོད་ཟེར་དཔག་ཏུ་མེད་པ་འཕྲོས། རང་གི་ལུས་ཀྱི་ནང་ཐམས་
ཅད་གསལ་སིང་སིང་བྱས། ཐོག་མེད་ནས་བསགས་པའི་སྡིག་སྒྲིབ་བག་
ཆགས་དང་བཅས་པ་ཐམས་ཅད་དག་པའི་མོས་པ་དྲག་པོ་ཡང་ཡང་བྱའོ། །ལྷ་
གང་གི་སྔགས་བཟླ་པའི་ཚེ། ལྷ་དེའི་ང་རྒྱལ་གཙོ་བོ་དང་ལྷ་ཐམས་ཅད་ངོ་བོ་
དབྱེར་མེད་པའི་ང་རྒྱལ་གྱིས་བཟླ་བར་བྱའོ། །ཐུན་རེ་རེ་ཡང་བཟླ་པའི་མགོ་
ཚུགས་པ་ནས་བཟུང་སྨྲ་བ་བཅད་ཅིང་སེམས་མ་གཡེང་པར་ཧ་ཅང་མྱུར་
བུལ་དང་། སྒྲ་ཆེ་ཆུང་།: རིང་ཐུང་སོགས་ཀྱི་སྐྱོན་དང་བྲལ་བར་བཟླ་དགོས་
སོ། །བཟླས་པའི་གྲངས་ནི། གཙོ་བོ་ལ་གཙོ་བོའི་སྔགས་དང་རྩ་རིག་གང་
རུང་འབུམ། འཁོར་གྱི་ལྷ་རྣམས་ཀྱི་སྔགས་ཁྲི་ཕྲག་རེ་ཉན་རང་ཁྲོ་བོ་ཁོར་
ཡུག་ས་གཞི་ལ་རྩ་རིག་བཞི་ཁྲི། ཨོྃ་བཛྲ་པྲ་བེ་ཤ་ཧཱུཾ། བཛྲ་ཨ་བེ་ཤ་ཨཿ ཞེས་
330

ཀུན་རིག་བསྙེན་ཡིག་དངོས་གྲུབ་སྙེ་མ།
པའི་ཡེ་ཤེས་འབེབ་སྔགས་འབུམ་བཟླ་དགོས་སོ། །དེའི་དམིགས་པ་ནི།
ཕྱོགས་བཅུའི་སངས་རྒྱས་བྱང་སེམས་སོགས་སྐྱབས་གནས་ཐམས་ཅད་ཀྱི་
ཐུགས་གཉིས་སུ་མེད་པའི་ཡེ་ཤེས་ཡི་གེ་ཧཱུཾ་ཡིག་གི་རྣམ་པར་སྤྱན་དྲངས།
རང་གི་སྙིང་གའི་ས་བོན་ལ་ཐིམ་པས་རང་གི་སེམས་ལ་སྐྱབས་ཡུལ་ཐམས་
ཅད་ཀྱི་ཡེ་ཤེས་པ་དངོས་སུ་ཞུགས་པར་བསམ་མོ། །བཟླས་པའི་གྲངས་གསོག་
ལུགས་ནི། ཞག་ཉེར་ལྔ་ཙམ་ལ་བསྙེན་པ་བྱ་རྒྱུ་ཡིན་ན། ཉིན་རེ་བཞིན་ཐུན་
རེ་རྩ་རིག་སྟོང་ཕྲག འཁོར་རྣམས་ལ་བརྒྱ་རེ། ཡེ་ཤེས་འབེབ་སྔགས་སྟོང་
ཕྲག་རེ་བཟླས་ཏེ་གྲངས་ཆ་མཉམ་དུ་གསོག་པ་དང་། ཡང་སྔོན་རྩ་རིག་
འབུམ་མ་སོང་བར་ཐུན་རེ་ལ་རྩ་རིག་གང་འགྲུབ་དང་། འཁོར་རྣམས་དང་ཡེ་
ཤེས་འབེབ་སྔགས་གསུམ་རེ། རྩ་རིག་འབུམ་གྲུབ་ནས་གཙོ་བོའི་སྔགས་
གསུམ་རེ་དང་། འཁོར་གང་བཟླས་པ་དེ་གཙོ་བོར་བཟླས་པ་དང་ཡེ་ཤེས་
འབེབ་སྔགས་མཇུག་ཏུ་འགྲུབ་པར་བྱ།
ཐུན་གཅོད་ལུགས་ནི། ཐོ་རངས་ཀྱི་ཐུན་དང་པོའི་ཕྱེད་ནས་ཉི་ཤར་བར་
ཐུན་དང་པོ། ཉི་ཤར་ནས་ཉིན་གུང་བར་ཐུན་གཉིས་པ། གུང་ཡོལ་ནས་ཉི་
ནུབ་བར་ཐུན་གསུམ་པ། སྐར་མ་ཤར་ནས་སྲོལ་ཐུན་ཐ་མའི་བར་ཐུན་བཞི་
པ་བྱེད། དེ་ཡང་ཐོ་རངས་ཀྱི་ཐུན་དང་པོའི་ཕྱེད་ནས་རང་ལྷའི་རྣལ་འབྱོར་
གྱིས་ལངས་ཏེ། སྔར་བཞིན་ཁྲུས་བྱས་ནས་བླ་མ་དང་ལྷག་པའི་ལྷ་ལ་ཕྱག་
འཚལ་བ་སོགས་ཡན་ལག་བདུན་པ་དང་མཎྜལ་ཕུལ་ཏེ། གསོལ་བ་འདེབས་
331

ཨ་རིག་དགེ་བཤེས་ཆེན་མོའི་གསུང་འབུམ།
པ་དང་། གདན་ལ་འཁོད་ནས་སྐྱབས་འགྲོ་སེམས་བསྐྱེད་དང་། ཁྱད་པར་
བདག་གིས་མ་སེམས་ཅན་ཐམས་ཅད་ཀྱི་དོན་དུ་ཁྱབ་བདག་རྣམ་པར་སྣང་
མཛད་ཀྱི་གོ་འཕང་མངོན་དུ་བྱ།
དེའི་ཕྱིར་དུ་ཟབ་གསལ་གཉིས་མེད་ཀྱི་
ལྷའི་རྣལ་འབྱོར་བསྒོམས་པ་དང་། ལྷའི་ཐུགས་རྒྱུད་བསྐུལ་བའི་བཟླས་པ་ལ་
འཇུག་པར་བྱའོ། །
དེ་ནས་སྔར་བཞིན་བཛྲ་རཏྣ་སོགས་བརྗོད་དེ་ཆོ་ག་དངོས་གཞི་
་ལ་
འཇུགཐུན་གཏོང་རན་པ་ན། ཡེ་ཤེས་འབེབ་སྔགས་ཀྱི་བར་གསུམ་ཙམ་
བཟླས་ཏེ། དྲིལ་བུ་བསིལ་ནས། ཨོཾ་བཛྲ་སཏྭ་ས་མ་ཡ་སོགས་ཡིག་བརྒྱ་ལན་
གསུམ་གྱིས་བརྟན་པར་བྱ། མཆོད་བསྟོད་བསྡུས་པ་བྱས་ཏེ། བདག་གི་དགེ་
བའི་ལས་རྣམས་འདི་དག་གིས། །ཞེས་སོགས་བསྔོ་སྨོན་བྱ། རང་གཙོ་བོ་ལས་
མར་མེ་གཅིག་ལས་གཉིས་ཆད་ཀྱི་ཚུལ་དུ་གཙོ་བོ་གཉིས་པའི་རྣམ་པར་བྱ་
ནས་དཀྱིལ་འཁོར་གྱི་ཕྱི་རོལ་ཏུ་གནས་པར་གྱུར། ཨོཾ་སརྦ་བིད་ༀ། ༀ་སརྦ་྾
ༀ་×ཧཱུཾ་ཞེས་གནས་གསུམ་བྱིན་གྱིས་བརླབས་ནས་ཐུན་མཚམས་ཀྱི་བྱ་བ་ལ་
འཇུགདེས་ཐུན་གྱི་བར་རྣམས་ལ་འཇུག་ལྡང་གི་ཚུལ་རིགས་འགྲེ།
ཐུན་མཚམས་སུ་ཡང་འགྲོ་འཆག་ཉལ་འདུག་སོགས་བྱ་བ་ཅི་བྱེད་པ་
དང་། སྨྲ་བརྗོད་གང་བྱེད་ཐམས་ཅད་ལྷའི་རྣལ་འབྱོར་དང་མ་བྲལ་བའི་ངང་
ནས་བྱས་ན་ལུས་ཀྱི་ཀུན་སྤྱོད་དང་ངག་གི་སྨྲ་བརྗོད་ཐ་མལ་བ་ཐམས་ཅད་
ཕྱག་རྒྱ་འཆིང་བ་དང་། སྔགས་བཟླས་པ་འདྲ་བའི་བསོད་ནམས་འཐོབ་ཅིང་།
332

ཀུན་རིག་བསྙེན་ཡིག་དངོས་གྲུབ་སྙེ་མ།
ཁྱད་པར་བཟའ་བཏུང་སོགས་ལ་ལོངས་སྤྱོད་པའི་ཚེ། རང་ལྷའི་ང་རྒྱལ་དང་།
བཟའ་བཏུང་རང་གི་ཡེ་ཤེས་ཀྱི་ངོ་བོ་དང་། སྦྱིན་པ་པོ་ལྷག་པའི་ལྷའི་རྣམ་
པར་མོས་པ་བྱས་ནས་ལོངས་སྤྱད་ན། རང་གཞན་གཉིས་ཀ་ལ་ལྟོས་པའི་
ཚོགས་རླབས་པོ་ཆེ་རྫོགས་པའི་དགོས་པ་ཡོད། དེས་གོས་བགོ་བ་སོགས་ཀྱང་
ཤེས་པར་བྱ། ཤ་ཆང་ལ་ལོངས་སྤྱད་དུ་མི་རུང་བ་སོགས་རྡོ་རྗེ་རྩེ་མོ་ནས་
བཤད་པ་དང༌། རྒྱུད་སྡེ་འོག་མ་གསུམ་གྱིས་ཐུན་མོང་གི་དམ་ཚིག་ལེགས་
གྲུབ་ཀྱི་རྒྱུད་ལས་འབྱུང་བ་རྣམས་ཀྱང་ཉམས་སུ་ཅི་ལོན་བྱ། ཤ་ལ་ཅིས་ཀྱང་
ལོངས་སྤྱོད་དགོས་བྱུང་ན་ནང་མཆོད་ལྟར་བྱིན་གྱིས་བརླབས་ཏེ་འཇིགས་
བྱེད་ལྟ་བུའི་ལྷའི་རྣལ་འབྱོར་དུ་འཕོས་པར་མོས་ནས་ལོངས་སྤྱད་ན་ལྟུང་
བའི་སྒོ་ཁེགས་པའི་དགོས་པ་ཡོད། ཐུན་མཚམས་སུ་བཟའ་བཏུང་དང་།
དགོས་ངེས་ཀྱི་ཆོས་ལྡན་གྱི་བྱ་བ་དང་། འབྱུང་བོའི་གཏོར་མ་གཏོང་བ་དང་།
:
ཡིག་བརྒྱ་དང་། ལྟུང་བཤགས་དང་། ཕྱག་མཆོད་གསུང་རབ་ཀློག་པ་སཙྪ་
འདེབས་པ་བསགས་སྦྱངས་དང་། ལམ་རིམ་བློ་སྦྱོང་ཀུན་རིག་ཊཱིཀ་ཆེན་
སོགས་མ་གཏོགས་སྨན་རྩིས་སོགས་བློ་གཡེང་བའི་རྒྱུར་འགྲོ་བའི་དཔེ་ཆ་
མང་བོ་མི་བལྟ། ཆོས་ལྡན་གྱི་སྨྲ་བ་མ་གཏོགས། ངག་འཁྱལ་སོགས་གཏན་
ནས་མི་སྨྲ་ཞིང་། གཤང་གཅིའི་དུས་མ་གཏོགས་ངག་སྔགས་བཟླས་པ་དང་
མི་བྲལ་བར་བྱ།
ཡང་ཐུན་གཉིས་པ་ལ་འཇུག་རན་པ་ནས་སྔར་བཞིན་ཁྲུས་དང་ཉེ་རེག་
333

ཨ་རིག་དགེ་བཤེས་ཆེན་མོའི་གསུང་འབུམ།
བྱ། ཉེ་རེག་བྱེད་ཚུལ་ནི། ཡན་ལག་ལྔ་བཀྲུས་ཏེ་རྐང་བ་གཉིས་ཀྱི་སོར་མོ་
བཅུ་ས་ལ་བཙུགས། རྟིང་བ་གཉིས་ཀྱིས་འཕོང་བཏེགས་ཏེ་ཙོག་པུར་བསྡད་
ལ། པུས་མོ་གཉིས་ཅུང་ཟད་ཕྱིར་བཀྱེད་པའི་ནང་དུ་ལག་པ་གཡོན་པའི་
མཐིལ་དུ་ཆུ་གཙང་བཟུང་། གཡས་པའི་གོང་མོ་དང་སྲིན་ལག་གིས་གཡོན་
པའི་ལག་མཐིལ་ནས་ཆུ་བླངས་ཏེ་ཁ་སྣ་མིག་རྣ་ཁ་ལག་སྟེ་མགོ་རྣམས་སུ་
ལན་གཉིས་གསུམ་དུ་བྱབས་ནས། ལག་མཐིལ་གྱི་ཆུ་དེ་ནས་ཧུབ་ཆུང་
གསུམ་འཐུང་ལྷག་མ་ཕྲག་པ་གཡོན་པའི་སྟེང་ནས་ཕྱིར་རྒྱབ་ཏུ་འཕོ། གཡས་
རྡོ་རྗེ་ཁུ་ཚུར་བཅིངས་པའི་ཁུ་ཚུར་གྱི་རྒྱབ་ཀྱིས་མཆུ་ལ། གཡས་ནས་གཡོན་
དང་གཡོན་ནས་གཡས་སུ་ལན་གཉིས་ཀྱི་བར་བྱ། ཉེ་རེག་ཟིན་ནས་གཙོ་
བོའི་དམ་རྒྱ་བཅིང་ཏེ། རང་ཉིད་དཀྱིལ་འཁོར་གྱི་ནང་དུ་ཞུགས། གཙོ་བོ་
དང་གཉིས་སུ་མེད་པར་གྱུར། ཛ་ཧཱུཾ་བཾ་ཧོཿཞེས་བརྗོད་དོ། །མཆོད་བསྟོད་
བསྡུས་པ་བྱས་ལ། གཞལ་ཡས་ཁང་གི་འོད་འཕྲེང་ནས་གཙོ་བོའི་བར་དུ་
རྟེན་དང་བརྟེན་པ་གསལ་བཏབ་ལ། ཟབ་གསལ་གཉིས་མེད་ཀྱི་རྣལ་འབྱོར་
ལ་ཇི་ལྟར་འཚམ་པར་མཉམ་པར་བཞག་ལ་སྔགས་བཟླ། དེས་ཐུན་གསུམ་པ་
དང་བཞི་པ་ལ་འཇུག་ཚུལ་རིགས་འགྲེ། ཐ